_:n7d306a5b7a884f98813ce21a17ca3a8exb0
<http://schema.org/articleBody>
"Εργασίες αποκατάστασης της περίφημης σαρκοφάγου του Τουταγχαμών εκτελούνται στην Αίγυπτο. \n\nΕίναι η πρώτη φορά που συντηρείται το σημαντικό αρχαιολογικό εύρημα από το 1922 όταν ο Βρετανός αρχαιολόγος Χάουαρντ Κούπερ ανακάλυψε τον τάφο του «φαραώ-παιδιού» ο οποίος βασίλεψε από τα 9 του χρόνια και για περίπου μία δεκαετία. \n\nΑρχαιολόγοι και συντηρητές συνεργάζονται ώστε η σαρκοφάγος που είναι φτιαγμένη από ξύλο με επένδυση χρυσού να είναι έτοιμη για τα εγκαίνια του νέου Αρχαιολογικού Μουσείου της Γκίζας στο Κάιρο τον επόμενο χρόνο. \n\nΟι εργασίες συντήρησης που θα διαρκέσουν τουλάχιστον οκτώ μήνες. Δείτε βήμα βήμα πώς προχωρούν την επεξεργασία οι ειδικοί:    \n\nΑρχαιολόγος έχει αφαιρέσει τη μούμια του νεαρού φαραώ και ξεκινά την εργασία αποκατάστασης. \n\nΟι εργασίες αφορούν εκτός από τη σαρκοφάγο και τα ομοιώματα ζώων που την κοσμούν.  \n\nΗ ξύλινη σαρκοφάγος, με επίχρυση εξωτερική επένδυση, έχει μήκος 2,23 μ. και είναι διακοσμημένη με μία προσωπογραφία του νεαρού άνακτα, που φέρει τα σύμβολα των Φαραώ, το σκήπτρο και το φραγγέλιο, όπως αναφέρεται στο κείμενο του υπουργείου Αρχαιοτήτων. \n\nΚατά τη διάρκεια του περασμένου αιώνα παρουσιάσθηκαν ρωγμές «στο επίπεδο των στρώσεων του επίχρυσου γύψου, ιδίως σε εκείνα στο κάλυμμα της βάσης», ανακοίνωσε το υπουργείο. \n\nΑναρρηθείς στον θρόνο της Αιγύπτου το 1333 πΧ, ο Τουταγχαμών είναι αναμφίβολα ο διασημότερος Φαραώ στην Ιστορία, ιδίως εξαιτίας των απίστευτων συνθηκών της ανακάλυψης του τάφου του, ο οποίος ήταν ασύλλητος, στην Κοιλάδα των Βασιλέων το 1922 από τον Βρετανό αρχαιολόγο Χάουαρντ Κάρτερ. \n\nΓόνος του Φαραώ Αχενατόν και σύζυγος της εξίσου διάσημης Νεφερτίτης, «ο παίς Φαραώ» ανήλθε στην εξουσία σε ηλικία εννέα ετών κι έφυγε από τη ζωή δέκα χρόνια αργότερα από ελονοσία σε συνδυασμό με μία νόσο των οστών. \n\nΑπό τις αρχές Ιουλίου, η Αίγυπτος ζήτησε από την Ιντερπόλ να εντοπίσει το γλυπτό προσωπείο του Τουταγχαμών, ηλικίας 3000 ετών, το οποίο δημοπρατήθηκε στο Λονδίνο έναντι 5,3 εκατ. ευρώ παρά την εκπεφρασμένη αντίθεση του Καΐρου."
<https://gr.euronews.com/2019/08/04/freskarisma-gia-prwth-fora-sth-sarkofago-tou-toutaghamon>